stanford-oval/wikipedia huggingface dataset:
ภาษาย่อย
ภาษาย่อยหรือต่างภาษา > ศัพท์เฉพาะ

ตามบทนิยามที่นักภาษาศาสตร์ใช้กันมากที่สุด วิธภาษาใด ๆ ก็ตามถือว่าเป็น "ภาษาย่อย" ของบางภาษา กล่าวคือ "ทุกคนล้วนพูดภาษาย่อยภาษาใดภาษาหนึ่ง" จากการตีความดังกล่าว เกณฑ์ต่าง ๆ ข้างต้นจึงเป็นเพียงการจำแนกว่า วิธภาษาสองวิธภาษาเป็นภาษาย่อยของภาษาเดียวกัน หรือเป็นภาษาย่อยของภาษาที่แตกต่างกัน
ศัพท์ ภาษา และศัพท์ ภาษาย่อย ไม่จำเป็นต้องปรากฏในลักษณะสับหลีกกัน แม้จะเป็นที่รับรู้กันเช่นนั้นบ่อยครั้งก็ตาม ดังนั้นจึงไม่มีอะไรขัดแย้งในข้อความ "ภาษาของชาวเยอรมันเพนซิลเวเนียเป็นภาษาย่อยภาษาหนึ่งของภาษาเยอรมัน"
มีศัพท์หลายศัพท์ที่นักภาษาศาสตร์อาจใช้เพื่อหลีกเลี่ยงการแสดงจุดยืนว่าการพูดของชุมชนหนึ่ง ๆ นั้นเป็นภาษาเอกเทศหรือเป็นภาษาย่อยของภาษาอื่น ศัพท์ที่พบบ่อยที่สุดอาจจะเป็น วิธภาษา (variety) ส่วน ภาษณ์ (lect) ก็เป็นอีกศัพท์หนึ่ง ศัพท์ที่มีนัยทั่วไปกว่าคือ หน่วยคล้ายภาษา (languoid) ซึ่งไม่จำแนกความแตกต่างระหว่างภาษาย่อย ภาษา และกลุ่มภาษา ไม่ว่าจะมีความสัมพันธ์กันทางเชื้อสายหรือไม่ก็ตาม
ภาษาย่อยกับสำเนียง

จอห์น ไลอันส์ นักภาษาศาสตร์ชาวอังกฤษ เขียนว่า "นักภาษาศาสตร์หลายคน [... ] สรุปรวมความแตกต่างของสำเนียงไว้ภายใต้ความแตกต่างของภาษาย่อย"  โดยทั่วไป สำเนียง หมายถึงการแปรในด้านการออกเสียง ในขณะที่ ภาษาย่อย ยังครอบคลุมถึงการแปรที่เฉพาะเจาะจงในด้านไวยากรณ์และวงศัพท์ด้วย
วิธภาษาท้องถิ่นในแนวต่อเนื่องภาษาย่อยเจอร์แมนิกตะวันตกจะลู่เข้าหาภาษามาตรฐานใด (ระหว่างภาษาดัตช์มาตรฐานกับภาษาเยอรมันมาตรฐาน) ก็ขึ้นอยู่กับว่าวิธภาษานั้นมีผู้พูดอยู่ฝั่งใดของพรมแดนเนเธอร์แลนด์–เยอรมนี
โรงเรียนบดินทรเดชา (สิงห์ สิงหเสนี)

| โรงเรียนบดินทรเดชา (สิงห์ สิงหเสนี) ๒ |
| --- | --- |
Bodindecha  (Sing Singhaseni) 2 School
ที่ตั้ง
333 ซอยนวมินทร์ 72 ถนนนวมินทร์ แขวงคลองกุ่ม เขตบึงกุ่ม กรุงเทพมหานคร 10310
ข้อมูล
ชื่ออื่น: บ.ด.๒   B.D.2
ประเภท: มัธยมศึกษาขนาดใหญ่พิเศษ ประเภทสหศึกษา  สำนักงานเขตพื้นที่การศึกษามัธยมศึกษาเขต 2 กระทรวงศึกษาธิการ
สถาปนา: 16 กรกฎาคม พ.ศ. 2533
ผู้อำนวยการ: ดร.กรวิทย์ เลิศศิริโชติ
จำนวนนักเรียน: 3,675 คน (พ.ศ. 2566)
สี:   สีน้ำเงิน
คำขวัญ: ลูกบดินทรเป็นผู้ประพฤติดีและมีความรู้
เพลง: มาร์ชบดินทรเดชาสอง
ต้นไม้: ลำดวน
เว็บไซต์: www.bodin2.ac.th
โรงเรียนบดินทรเดชา (สิงห์ สิงหเสนี) ๒  เป็นโรงเรียนในเครือบดินทรเดชา แห่งที่ 2 สืบเนื่องจากโรงเรียนบดินทรเดชา (สิงห์ สิงหเสนี) ได้รับความนิยมและมีนักเรียนเข้าสมัครเรียนเป็นจำนวนมากขึ้นทุกปี นางประจวบ ชำนิประศาสน์ ผู้อำนวยการโรงเรียนบดินทรเดชา (สิงห์ สิงหเสนี) ในขณะนั้นจึงมีแนวคิดสร้างโรงเรียนในนามบดินทรเดชา แห่งที่ 2
โรงเรียนบดินทรเดชา (สิงห์ สิงหเสนี) ๒ จัดตั้งขึ้นในวันที่ 16 กรกฎาคม พ.ศ. 2533 เป็นโรงเรียนประเภทสหศึกษา โดยได้ใช้ที่ดินกรรมสิทธิ์ของวัดบางเตย ที่อุบาสิกาแม้น อ่ำทรงงามบริจาค และได้รับการสถาปนาชื่อโรงเรียนตามราชทินนามของ เจ้าพระยาบดินทรเดชา (สิงห์ สิงหเสนี) และมี นางประจวบ ชำนิประศาสน์ เป็นผู้ดูแลในช่วงเริ่มต้น
สัญลักษณ์ประจำโรงเรียน

พระเกี้ยว ตราเครื่องหมายพระเกี้ยว ซึ่งถือเป็นศิราภรณ์ประดับพระเกศา หรือเศียรของพระราชโอรส และพระราชธิดา ของพระมหากษัตริย์ ซึ่งได้รับพระบรมราชานุญาตจากพระบาทสมเด็จพระปรมินทรมหาภูมิพลอดุลยเดช บรมนาถบพิตร ให้หรือใช้ตราพระเกี้ยวเป็นตราประจำโรงเรียน เมื่อวันที่ 4 พฤศจิกายน พ.ศ. 2535
ดอกลำดวน เป็นดอกไม้ประจำโรงเรียน ซึ่งเป็นดอกไม้ที่มีสีเหลืองนวล และมีกลิ่นหอมเปรียบเสมือนคุณงามความดี ของลูกบดินทรสอง และความยิ่งใหญ่ของโรงเรียน ที่ส่งกลิ่นหอมขจรขจายไปทั่วทุกหนทุกแห่ง
พระพุทธบดินทร (หอพระพัชรังกูร)  หอพระพัชรังกูร เป็นหอพระประจำโรงเรียนบดินทรเดชา (สิงห์ สิงหเสนี) ๒ ตั้งตระหง่านเป็นสง่าอยู่ที่ประตูหน้า ของโรงเรียน เป็นที่ประดิษฐานพระพุทธรูปประจำโรงเรียน นาม "พระพุทธบดินทร" พระพุทธรูปปางประทานพร ที่ได้รับ มอบจากพระอธิการดวง อัคคปญโญ สิงหเสนี อดีตเจ้าอาวาสวัดพระยาสุเรนทร์ ซึ่งเป็นสิ่งที่ชาวบดินทรสอง เคารพสักการะ และยังเป็นที่ยึดเหนี่ยวจิตใจของพวกเราทุกคนให้ตั้งอยู่ในความประพฤติดี มีคุณธรรมอีกด้วย
แผนการเรียน > มัธยมศึกษาตอนต้น

ห้องเรียนความสามารถพิเศษคณิตศาสตร์ - วิทยาศาสตร์ (Gifted)
ห้องเรียน English Program (EP)
ห้องเรียนปกติ
แผนการเรียน > มัธยมศึกษาตอนปลาย

ภาษาอังกฤษ - ภาษาจีนธุรกิจ
ภาษาอังกฤษ - ภาษาญี่ปุ่นธุรกิจ
ภาษาอังกฤษ - คณิตศาสตร์
ภาษาอังกฤษ - คณิตศาสตร์ - นวัตกรรมการจัดการเกษตร
ภาษาอังกฤษ - คณิตศาสตร์ - ธุรกิจการค้าสมัยใหม่
ภาษาอังกฤษ - คณิตศาสตร์ (IEP)
คณิตศาสตร์ - วิทยาศาสตร์
คณิตศาสตร์ - วิทยาศาสตร์ - เตรียมวิศวะ (EN)
คณิตศาสตร์ - วิทยาศาสตร์ (AI)
คณิตศาสตร์ - วิทยาศาสตร์ (IMSP)
คณิตศาสตร์ - วิทยาศาสตร์ (IEP)
รายนามผู้บริหารโรงเรียน

ผู้อำนวยการโรงเรียนบดินทรเดชา (สิงห์ สิงหเสนี) ๒
| รายนามผู้อำนวยการ | วาระการดำรงตำแหน่ง | หมายเหตุ |
| --- | --- | --- |
| นางประจวบ ชำนิประศาสน์ | พ.ศ. 2533 | เกษียณอายุราชการ |
| นายสิทธิรักษ์ จันทร์สว่าง | พ.ศ. 2533 - พ.ศ. 2539 | ย้ายไปดำรงตำแหน่งผู้อำนวยการโรงเรียนเตรียมอุดมศึกษาน้อมเกล้า |
| นายสุรเทพ ตั๊นประเสริฐ | พ.ศ. 2539 - พ.ศ. 2541 | ไปดำรงตำแหน่งผู้อำนวยการกองการเจ้าหน้าที่ กรมสามัญศึกษา |
| นายอมรรัตน์ ปิ่นเงิน | พ.ศ. 2541 - พ.ศ. 2545 | ย้ายไปดำรงตำแหน่ง ผู้อำนวยการโรงเรียนบดินทรเดชา (สิงห์ สิงหเสนี) |
| นายปลองยุทธ อินทพันธุ์ | พ.ศ. 2545 - พ.ศ. 2550 | ย้ายไปดำรงตำแหน่งผู้อำนวยการโรงเรียนหอวัง |
| ดร.สุวัฒน์ วิวัฒนานนท์ | พ.ศ. 2550 - พ.ศ. 2553 | ย้ายไปดำรงตำแหน่งผู้อำนวยการโรงเรียนบดินทรเดชา (สิงห์ สิงหเสนี) |
| นายกมล บุญประเสริฐ | พ.ศ. 2553 - พ.ศ. 2554 | - |
| นายโชว์นันต์ มารุตวงศ์ | พ.ศ. 2554 - พ.ศ. 2557 | เกษียณอายุราชการ |
| ดร.สหชัย สาสวน | พ.ศ. 2557 - พ.ศ. 2561 | - |
| นายเกษม สมภักดี | พ.ศ. 2561 - พ.ศ. 2563 | - |
| ดร.อารีย์ วีระเจริญ | พ.ศ. 2563 - พ.ศ. 2566 | เกษียณอายุราชการ |
| ดร.กรวิทย์ เลิศศิริโชติ | ตั้งแต่ พ.ศ. 2566 | - |
ศิษย์เก่าที่มีชื่อเสียง

พิชญ์นาฏ สาขากร นักแสดง
กันต์ กันตถาวร นักแสดง, ผู้ดำเนินรายการโทรทัศน์
มาติกา อรรถกรศิริโพธิ์ นักแสดง
พรรณประภา ยงค์ตระกูล นางสาวไทยประจำปี 2551, ที่ปรึกษารัฐมนตรีกระทรวงสาธารณสุข
ชมพูนุช ปิยธรรมชัย นักแสดง
เหมือนแพร พานะบุตร นักร้อง
ชรัฐฐา อิมราพร สมาชิกวงเนโกะ จัมพ์
วรัฐฐา อิมราพร สมาชิกวงเนโกะ จัมพ์
ภคมน บุณยะภูติ นักร้อง
ลักขณา อมิตรสูญ นักแสดง
หรรษา จึงวิวัฒนวงศ์ นักร้อง
กฤชกนก สวยสด นักร้อง
มารี เออเจนี เลอเลย์ นักร้อง
ษริกา สารทศิลป์ศุภา นักแสดง
ปฐมพงศ์ เรือนใจดี นักแสดง
จักรพันธ์ วงศ์คณิต นักแสดง
ธนันต์ บุญญธนาภิวัฒน์ สมาชิกวงเสลอ
ยศทร บุญญธนาภิวัฒน์ สมาชิกวงเดอะเยอร์ส
พนิต มนทการติวงค์ สมาชิกวงเดอะเยอร์ส
นิธิศ วารายานนท์ สมาชิกวงเดอะเยอร์ส
ธนา กุสุมภ์ อดีตสมาชิกวงเดอะเยอร์ส
อรรถพร วิบูลย์กุลพันธ์ อดีตสมาชิกวงเดอะเยอร์ส
วัทธิกร เขียนด้วง อดีตสมาชิกวงเดอะเยอร์ส
วอลเลย์บอลชายเวิลด์คัพ 1981

| รายละเอียด |
| --- | --- |
ประเทศเจ้าภาพ:  ญี่ปุ่น
ทีม: 8
ชนะเลิศ:  สหภาพโซเวียต (สมัยที่ 3rd)
← ก่อนหน้าถัดไป →
วอลเลย์บอลชายเวิลด์คัพ 1981 เป็นการแข่งขันวอลเลย์บอลที่จัดขึ้นในประเทศญี่ปุ่น
อันดับการแข่งขัน

สหภาพโซเวียต
คิวบา
บราซิล
โปแลนด์
จีน
ญี่ปุ่น
บัลแกเรีย
ตูนิเซีย
แหล่งข้อมูลอื่น

results( เก็บถาวร 2009-08-02 ที่ เวย์แบ็กแมชชีน 2009-07-21)
| ด ค กวอลเลย์บอลเวิลด์คัพ |
| --- | --- |
ชาย:  1965  1969  1977  1981  1985  1989  1991  1995  1999  2003  2007  2011  2015  2019  2023 
หญิง:  1973  1977  1981  1985  1989  1991  1995  1999  2003  2007  2011  2015  2019  2023
สโมสรฟุตบอลสมุทรปราการ ซิตี้

สโมสรฟุตบอลสมุทรปราการ ซิตี้ (อังกฤษ: Samut Prakan City Football Club) เป็นอดีตสโมสรฟุตบอลในประเทศไทยเป็นสโมสรตัวแทนจากจังหวัดสมุทรปราการ เคยเล่นในไทยลีกและไทยลีก 2โดยเปลี่ยนชื่อมาจากพัทยา ยูไนเต็ด และได้ย้ายที่ตั้งสโมสรจากเมืองพัทยา จังหวัดชลบุรีไปยังจังหวัดสมุทรปราการ
ประวัติสโมสร > ก่อตั้งทีม

ดูเพิ่ม: สโมสรฟุตบอลพัทยา ยูไนเต็ด (ก่อตั้ง พ.ศ. 2551)
สโมสรก่อตั้งขึ้นเมื่อปลายฤดูกาล 2561 หลังจากที่ ธเนศ พานิชชีวะ เจ้าของทีมพัทยา ยูไนเต็ด ตัดสินใจเปลี่ยนชื่อสโมสรเป็นสมุทรปราการซิตี และย้ายไปที่จังหวัดสมุทรปราการ ในฤดูกาลแรก สโมสรได้แข่งขันในไทยลีก ฤดูกาล 2562
ประวัติสโมสร > เริ่มต้นในไทยลีก

ก่อนเริ่มฤดูกาล 2562 สโมสรได้แต่งตั้งเท็ตสึยะ มูรายามะเป็นผู้อำนวยการสโมสร โดยเขาจะได้ทำงานร่วมกับหัวหน้าผู้ฝึกสอนอย่างสุรพงษ์ คงเทพในฤดูกาลแรกในไทยลีก ซึ่งในฤดูกาลนั้น สโมสรทำผลงานได้ดีจนจบอันดับที่ 6 ของตาราง
สโมสรได้แต่งตั้งมาซาตาดะ อิชิอิ เป็นหัวหน้าผู้ฝึกสอนสำหรับการคุมทีมในฤดูกาล 2563–64 โดยก่อนเปิดฤดูกาล สโมสรได้ปล่อยตัวผู้เล่นหลายราย อาทิ อิบซง แมลู, คิม พย็อง-แร, บวร ตาปลา, ภูมินทร์ แก้วตา และวรนาถ ทองเครือ และได้ซื้อตัวผู้เล่นใหม่ อาทิ ทัตสึยะ ซากาอิ จากมอนเตดิโอ ยามางาตะ, ยูโตะ โอโนะ จากกิฟุ และเปดรู ฌูนีโยร์ ผู้เล่นชาวบราซิล
สโมสรประเดิมไทยลีก ฤดูกาล 2563–64 ด้วยการเสมอกับแชมป์เก่าอย่างสิงห์ เชียงราย ยูไนเต็ด 1–1 เมื่อวันที่ 14 กุมภาพันธ์ พ.ศ. 2563 แต่หลังจากนั้น พวกเขาแพ้ติดต่อกันถึง 3 นัด ก่อนที่จะชนะนัดแรกในลีกเมื่อวันที่ 13 กันยายน พ.ศ. 2563 ซึ่งเป็นการแข่งขันนัดที่ 5 ที่ทีมเปิดบ้านเอาชนะระยองไปได้ 1–0 หลังจบการแข่งขันนัดที่ 10 ทีมอยู่ในอันดับที่ 12 ของตาราง
หลังจากช่วงเวลาอันย่ำแย่ ทีมกลับมาชนะรวดอีก 3 นัด ประกอบด้วย การบุกชนะบุรีรัมย์ ยูไนเต็ดที่ช้างอารีนา 1–3 และเอาชนะชลบุรีและตราด ทำให้ทีมกระโดดขึ้นไปอยู่อันดับที่ 6 ของตารางหลังจบเลกแรก และในเกมแรกของเลกที่สอง ทีมสามารถเอาชนะทีมยักษ์ใหญ่ของไทยลีกอย่างการท่าเรือไปได้ 6–3 เมื่อวันที่ 27 ธันวาคม พ.ศ. 2563
สมุทรปราการ ซิตี้ สามารถเข้าถึงรอบที่สามของการแข่งขันช้าง เอฟเอคัพ 2563–64 ก่อนที่จะตกรอบด้วยการพ่ายแพ้ต่อเมืองทอง ยูไนเต็ด 1–0 เมื่อวันที่ 3 กุมภาพันธ์ พ.ศ. 2564 ต่อมาในไทยลีก ฤดูกาล 2564–65 สโมสรทำผลงานได้อย่างย่ำแย่เนื่องจากเสียผู้เล่นตัวหลักหลายราย โดยหลังจบเลกแรก อิชิอิได้แยกทางกับทีมและย้ายไปคุมบุรีรัมย์ ยูไนเต็ด สโมสรสมุทรปราการ ซิตี้ จึงได้แต่งตั้งยาซูชิ โยชิดะ อดีตผู้ฝึกสอนทีมชาติญี่ปุ่นรุ่นอายุไม่เกิน 20 ปีและทีมหญิงของอูราวะ เรดไดมอนส์ เข้ามาคุมทีมต่อ แต่สุดท้าย ทีมจบอันดับที่ 15 ต้องตกชั้นลงไปเล่นไทยลีก 2
ประวัติสโมสร > ไทยลีก 2

ก่อนเปิดฤดูกาล 2565–66 โยชิดะได้แยกทางกับสโมสร และจักรพันธ์ ปั่นปี อดีตหัวหน้าผู้ฝึกสอนของชลบุรี ได้เข้าคุมทีมต่อ พร้อมกับเปลี่ยนเจ้าของสโมสรคนใหม่เป็นเสี่ยบิ๊ก-สัมฤทธิ์ บัณฑิตกฤษดา อดีตประธานสโมสรอินทรีเพื่อนตำรวจ ที่ทุ่มงบทำทีมปีละ 24 ล้านบาท
ในไทยลีก 2 ฤดูกาล 2567–68 หลังจากการแข่งขันเลกที่สองกำลังจะเริ่มขึ้น มีข่าวปรากฎในสื่อต่าง ๆ ถึงสถานการณ์การทำทีมของสโมสรโดยประสบปัญหาด้านการบริหาร ทาง บริษัท ไทยลีก จำกัด จึงได้มีหนังสือขอให้สโมสรชี้แจงข้อเท็จจริงต่าง ๆ ต่อมาในการแข่งขันเมื่อวันที่ 4 มกราคม 2568 ปรากฎว่าสโมสรไม่เดินทางไปทำการแข่งขัน ดังนั้น บริษัท ไทยลีก จำกัด จึงได้แจ้งระงับโปรแกรมการแข่งขันของสโมสรในทุกรายการตั้งแต่วันที่ 7 มกราคม 2568 เป็นต้นไป จนกว่าจะมีการเปลี่ยนแปลงเป็นอย่างอื่น
ต่อมาเมื่อวันที่ 22 มกราคม 2568 คณะกรรมการพิจารณาวินัยมารยาทของ บริษัท ไทยลีก จำกัด ได้มีมติลงโทษสโมสรโดยให้ปรับสโมสรเป็นเงินจำนวน 2,000,000 บาท รวมทั้งชดใช้ค่าเสียหายที่เกิดขึ้นและต้องส่งเงินสนับสนุนที่ได้รับไปแล้วทั้งหมดคืน ยกเลิกผลการแข่งขันของทีมทั้งหมดและพ้นจากการเป็นสมาชิกภาพ
ผู้เล่น > ผู้เล่นชุดฤดูกาล 2567–68

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
รายชื่อหัวหน้าผู้ฝึกสอน

รายชื่อหัวหน้าผู้ฝึกสอน (2561 - 2567)
| ชื่อ | สัญชาติ | ช่วงเวลา | ความสำเร็จ |
| --- | --- | --- | --- |
| สุรพงษ์ คงเทพ |  | 8 พฤศจิกายน 2561 – 29 พฤษภาคม 2562 |  |
| เท็ตสึยะ มูรายามะ |  | 14 มิถุนายน 2562 – 23 ธันวาคม 2562 |  |
| มาซาทาดะ อิชิอิ |  | 23 ธันวาคม 2562 – 27 พฤศจิกายน 2564 |  |
| ยาซูชิ โยชิดะ |  | 11 ธันวาคม 2564 – พฤษภาคม 2565 |  |
| จักรพันธ์ ปั่นปี |  | 4 กรกฎาคม 2565 – 21 มกราคม 2566 |  |
| สรธร เกิดผล (รักษาการ) |  | 23 มกราคม – 15 กุมภาพันธ์ 2566 |  |
| ธนา ชะนะบุตร |  | 15 กุมภาพันธ์ 2566 – 27 พฤศจิกายน 2566 |  |
| วันทวุฒิ หวังประเสริฐ (รักษาการ) |  | 27 พฤศจิกายน – 13 ธันวาคม 2566 |  |
| วานเดอร์เลย์ ฌูนีโยร์ |  | 13 ธันวาคม 2566 – 2 มีนาคม 2567 |  |
| วันทวุฒิ หวังประเสริฐ |  | 2 มีนาคม 2567 – 21 ธันวาคม 2567 |  |
ผลงานตามฤดูกาลแข่งขัน

| ฤดูกาล | ลีก> ระดับ | ลีก> แข่ง | ลีก> ชนะ | ลีก> เสมอ | ลีก> แพ้ | ลีก> ได้ | ลีก> เสีย | ลีก> คะแนน | ลีก> อันดับ | เอฟเอคัพ | ลีกคัพ | ผู้ยิงประตูสูงสุด> ชื่อ | ผู้ยิงประตูสูงสุด> จำนวนประตู |
| --- | --- | --- | --- | --- | --- | --- | --- | --- | --- | --- | --- | --- | --- |
| 2562 | ไทยลีก | 30 | 12 | 7 | 11 | 44 | 50 | 43 | อันดับ 6 | รอบ 16 ทีมสุดท้าย | รอบ 32 ทีมสุดท้าย |  อิบซง แมลู | 15 |
| 2563–64 | ไทยลีก | 30 | 14 | 5 | 11 | 58 | 51 | 47 | อันดับ 6 | รอบ 16 ทีมสุดท้าย | – |  บาร์รอส ทาร์เดลี | 25 |
| 2564–65 | ไทยลีก | 30 | 6 | 10 | 14 | 29 | 42 | 28 | อันดับ 15 | รอบ 16 ทีมสุดท้าย | รอบ 16 ทีมสุดท้าย |  ชญาวัต ศรีนาวงษ์ | 8 |
| 2565–66 | ไทยลีก 2 | 34 | 8 | 13 | 13 | 32 | 42 | 37 | อันดับ 14 | รอบ 64 ทีมสุดท้าย | รอบเพลย์ออฟ |  ยศกร บูรพา  ภาสกร ศรีผุดผ่อง | 7 |
| 2566–67 | ไทยลีก 2 | 34 | 8 | 11 | 15 | 39 | 57 | 35 | อันดับ 15 | รอบ 32 ทีมสุดท้าย | รอบ 32 ทีมสุดท้าย |  เฟร์นันดู เวียนา | 12 |
2567–68: ยกเลิกผลการแข่งขัน
| 0 | 1 | 2 | 3 |
| --- | --- | --- | --- |
| ชนะเลิศ | รองชนะเลิศ | ตกชั้น | เลื่อนชั้น |
แหล่งข้อมูลอื่น

สโมสรฟุตบอลสมุทรปราการ ซิตี้ ที่เฟซบุ๊ก
สโมสรฟุตบอลสมุทรปราการ ซิตี้ ที่อินสตาแกรม
เว็บไซต์สโมสรอย่างเป็นทางการ เก็บถาวร 2021-08-01 ที่ เวย์แบ็กแมชชีน
| ด ค กสโมสรฟุตบอลสมุทรปราการ ซิตี้ |
| --- | --- |
สนามเหย้า:  สมุทรปราการสเตเดียม 
ฤดูกาล:  2562  2563–64  2564–65  2565–66  2566–67 
บุคลากร:  ชนม์สวัสดิ์ อัศวเหม (ประธานสโมสร)  ศิริมา พานิชชีวะ (ผู้จัดการทีม) 
บทความที่เกี่ยวข้อง:  จังหวัดสมุทรปราการ  อำเภอบางเสาธง  หอชมเมืองสมุทรปราการ (สัญลักษณ์สโมสร)  สโมสรฟุตบอลพัทยา ยูไนเต็ด
โคลง

โคลง เป็นคำประพันธ์ที่บังคับวรรณยุกต์ คือ เอก โท และบังคับสัมผัส มีหลักฐานอันควรเชื่อว่าเป็นคำประพันธ์พื้นเมืองไทยทางเหนือและอีสานก่อนจะแพร่หลายมายังภาคกลาง
ความเป็นมาของโคลง

...[โคลงนั้น] จะคิดแต่งเมื่อครั้งไรไม่ปรากฏ มีเค้าเงื่อนแต่ว่าโคลงนั้นดูเหมือนจะเป็นของพวกไทยข้างฝ่ายเหนือคิดขึ้น มีกำหนดอักษรนับเป็นบาทสองบาท สามบาท สี่บาท เป็นบทเรียกว่าโคลงสอง โคลงสาม โคลงสี่ โคลงเก่า ๆ มีที่รับสัมผัสและที่กำหนดใช้อักษรสูงต่ำน้อยแห่ง แต่มามีบังคับมากขึ้นภายหลัง เห็นจะเป็นพวกไทยข้างฝ่ายใต้ได้รับอย่างมาแต่งประดิษฐ์เติมขึ้น...
จากพระราชาธิบายของสมเด็จพระเจ้าบรมวงศ์เธอ พระองค์เจ้าดิศวรกุมาร กรมพระยาดำรงราชานุภาพ สันนิษฐานว่าชาวไทยล้านนาเป็นผู้ประดิษฐ์โคลงขึ้น และชาวไทยทางใต้คือชาวกรุงศรีอยุธยารับไปดัดแปลงจนพิสดารขึ้น
โคลงของชาวล้านนานั้นเรียก “ครรโลง” “คะโลง” หรือ “กะโลง”  มีสามประเภทคือ 1) ครรโลงสี่ห้อง 2) ครรโลงสามห้อง และ 3) ครรโลงสองห้อง กับทั้งยังมีกลวิธีแต่งที่ปลีกย่อยมากมาย เช่น โคลงบทหนึ่งว่า  “กรนารายณ์ หมายกงรถ บทสังขยา สราสังวาล...”
หลักฐานที่แสดงว่าชาวล้านนาสนใจและนิยมแต่งโคลงมาแต่โบราณแล้วคือ จินดามณี ซึ่งกล่าวถึงโคลงลาวประเภทต่าง ๆ อันได้แก่ 1) พระยาลืมงายโคลงลาว 2) อินทร์เกี้ยวกลอนโคลงลาว 3) พวนสามชั้นโคลงลาว 4) ไหมยุ่งพันน้ำโคลงลาว และ 5) อินทร์หลงห้องโคลงลาว
คำว่า “ลาว” ข้างต้น หมายถึง ชาวล้านนา ชาวอยุธยาแต่ก่อนเรียกเหมารวมทั้งชาวล้านนาและชาวล้านช้างว่า ลาว ซึ่งถือเป็นความเข้าใจผิดของชาวอยุธยาเอง เพราะชาวล้านนาคือชาวไทยวน ดังปรากฏในลิลิตยวนพ่าย ที่หมายถึง ชาวล้านนาแพ้ ซึ่งเป็นลิลิตที่มีเนื้อหากล่าวถึงสงครามที่อาณาจักรอยุธยามีชัยเหนืออาณาจักรล้านนา
วรรณคดีของชาวไทยฝ่ายใต้เรื่องแรกที่ปรากฏโคลงคือ ลิลิตโองการแช่งน้ำ อันแต่งด้วยโคลงห้าและร่ายดั้นสลับกัน กับทั้งยังเป็นวรรณคดีเรื่องเดียวที่ปรากฏโคลงห้าอีกด้วย ต่อมาปรากฏเป็นรูปโคลงสี่ดั้นใน ลิลิตยวนพ่าย โคลงสุภาพ (โคลงสอง โคลงสาม และโคลงสี่) ในลิลิตพระลอ ส่วนโคลงสองดั้นและโคลงสามดั้นเกิดขึ้นในสมัยรัตนโกสินทร์นี้เอง อย่างไรก็ตามจากหลักฐานทางวรรณกรรมอาจกล่าวได้ว่ากวีนิยมแต่งโคลงดั้นมาก่อนโคลงสุภาพ
การจำแนกโคลง

โคลงในวรรณกรรมไทย แบ่งได้ดังนี้ คือ
โคลงสอง
โคลงสองสุภาพ
โคลงสองดั้น
โคลงสาม
โคลงสามสุภาพ
โคลงสามดั้น
โคลงสี่
โคลงสี่สุภาพ
โคลงสี่ดั้น
โคลงห้า
หมายเหตุ:- โคลงห้านั้น พระยาอุปกิตศิลปสาร (นิ่ม กาญจนชีวะ)  สิทธา พินิจภูวดล และประทีป วาทิกทินกร จัดให้เป็นโคลงโบราณ  แต่กำชัย ทองหล่อ จัดให้เป็นโคลงสุภาพ ขณะที่ สุภาพร มากแจ้ง แยกออกมาต่างหาก ซึ่งน่าจะเหมาะสมกว่า เพราะมีวรรณกรรมเรื่องเดียวที่แต่งด้วยโคลงห้า ในยุคยังไม่สามารถแยกโคลงดั้นและโคลงสุภาพอย่างชัดเจน
การจำแนกโคลง > โคลงสอง > โคลงสองสุภาพ

หนึ่งบทมี 14 คำ แบ่งเป็น 3 วรรค 5 - 5 - 4 คำ ตามลำดับ และอาจเพิ่มสร้อยท้ายบทได้อีก 2 คำ บังคับเอก 3 แห่ง โท 3 แห่ง สัมผัสส่งจากท้ายวรรคแรกไปยังท้ายวรรคที่สอง ดังตัวอย่าง
| 0 | 1 | 2 |
| --- | --- | --- |
| ๐ ๐ ๐ เอก โท |  | ๐ เอก ๐ ๐ โท |
| เอก โท ๐ ๐ |  | (๐ ๐) |
| 0 | 1 | 2 |
| --- | --- | --- |
| ๏ โคลงสองเป็นอย่างนี้ |  | แสดงแก่กุลบุตรชี้ |
| เช่นให้เห็นเลบง |  | แบบนา ๚ะ |
หากแต่งหลาย ๆ บท นิยมส่งสัมผัสระหว่างบท จากท้ายบทแรกไปยังคำใดคำหนึ่งในวรรคแรกของบทต่อไป ตัวอย่าง
| 0 | 1 | 2 |
| --- | --- | --- |
| ๏ ไก่ขันเขียวผูกช้าง |  | มาเทียมทั้งสองข้าง |
แนบข้างเกยนาง ๚ะ: 
| 0 | 1 | 2 |
| --- | --- | --- |
| ๏ ไป่ทันสางสั่งให้ |  | พระแต่งจงสรรพไว้ |
เยียวปู่เจ้าเรามา ๚ะ: 
| 0 | 1 | 2 |
| --- | --- | --- |
| ๏ เผือจักลาแม่ ณ เกล้า |  | อยู่เยียวเจียนรุ่งเช้า |
จักช้าทางไกล ๚ะ: 
— ลิลิตพระลอ
กวีบางท่านก็ไม่นิยมส่งสัมผัสระหว่างบท อย่างเช่น น.ม.ส. ในพระนิพนธ์ สามกรุง เป็นต้น
การจำแนกโคลง > โคลงสอง > โคลงสองดั้น

หนึ่งบทมี 12 คำ แบ่งเป็น 3 วรรค วรรคละ 5 - 5 - 2 คำ ตามลำดับ และอาจมีสร้อยท้ายบทได้อีก 2 คำ  ส่งสัมผัสแบบเดีวกับโคลงสองสุภาพ บังคับเอก 3 แห่ง โท 3 แห่ง เช่นเดียวกับโคลงสองสุภาพแต่ต่างตำแหน่ง หากแต่งหลายบทมีการส่งสัมผัสเช่นเดียวกับโคลงสองสุภาพ ดังตัวอย่าง
| 0 | 1 | 2 |
| --- | --- | --- |
| ๐ ๐ ๐ เอก โท |  | ๐ เอก ๐ โท โท |
| เอก ๐ |  | (๐ ๐) |
| 0 | 1 | 2 |
| --- | --- | --- |
| ๏ โคลงสองเรียกอย่างดั้น |  | โดยว่าวรรคท้ายนั้น |
เปลี่ยนแปลง ๚ะ: 
| 0 | 1 | 2 |
| --- | --- | --- |
| ๏ แสดงแบบแยบยลให้ |  | กุลบุตรจำไว้ใช้ |
แต่งตาม ๚ะ: 
พระบาทสมเด็จพระมงกุฎเกล้าเจ้าอยู่หัว ทรงพระราชนิพนธ์โคลงสองดั้น โดยบังคับเอก 3 โท 2 (ลดโท) ในลิลิตนารายณ์สิบปาง ดังตัวอย่าง
| 0 | 1 | 2 |
| --- | --- | --- |
| ๐ ๐ ๐ เอก โท |  | ๐ ๐ ๐ เอก โท |
| เอก ๐ |  | (๐ ๐) |
| 0 | 1 | 2 |
| --- | --- | --- |
| ๏ ทูลคดีแด่ไท้ |  | อีกขอพระจุ่งได้ |
ดับเข็ญ ๚ะ: 
| 0 | 1 | 2 |
| --- | --- | --- |
| ๏ พระเป็นเจ้าจึ่งได้ |  | ตรัสตอบว่าท่านไซร้ |
ทุกข์เหลือ ๚ะ: 
| 0 | 1 | 2 |
| --- | --- | --- |
| ๏ อยากเอื้อมและช่วยแท้ |  | แต่เรานี้สุดแก้ |
พระพรหม ๚ะ: 
| 0 | 1 | 2 |
| --- | --- | --- |
| ๏ อับบรมราชผู้ |  | เป็นหริสิรู้ |
อุบาย ๚ะ: 
| 0 | 1 | 2 |
| --- | --- | --- |
| ๏ จงผันผายและเฝ้า |  | วอนพระวิษณุเจ้า |
| หริพลัน |  | เถิดนา ๚ะ |
การจำแนกโคลง > โคลงสอง > การใช้โคลงสองในวรรณกรรม

ไม่มีวรรณคดีไทยเรื่องใดที่ใช้โคลงสองแต่งทั้งเรื่อง โดยทั่วไปมักแต่งสลับกับร่ายและโคลงชนิดอื่น ๆ ในลักษณะลิลิต อย่างหนึ่ง และอีกอย่างหนึ่งใช้ลงท้ายร่าย โดยโคลงสองสุภาพลงท้ายร่ายสุภาพ และโคลงสองดั้นลงท้ายร่ายดั้น
การจำแนกโคลง > โคลงสาม > โคลงสามสุภาพ

บทหนึ่งมี 19 คำ แบ่งเป็น 4 วรรค วรรคละ 5 - 5 - 5 - 4 คำตามลำดับ และอาจมีสร้อยท้ายบทได้อีก 2 คำ เช่นเดียวกับโคลงสองสุภาพ บังคับเอก 3 แห่ง โท 3 แห่ง ส่งสัมผัสเพิ่มจากโคลงสองอีกหนึ่งแห่งจากท้ายวรรคแรกไปยังวรรคที่สอง ดังตัวอย่าง
| 0 | 1 | 2 |
| --- | --- | --- |
| ๐ ๐ ๐ ๐ ๐ |  | ๐ ๐ ๐ เอก โท |
| ๐ เอก ๐ ๐ โท |  | เอก โท ๐ ๐  (๐ ๐) |
| 0 | 1 | 2 |
| --- | --- | --- |
| ๏ ล่วงลุด่านเจดีย์ |  | สามองค์มีแห่งหั้น |
| แดนต่อแดนกันนั้น |  | เพื่อรู้ราวทาง ๚ะ |
| 0 | 1 | 2 |
| --- | --- | --- |
| ๏ ขับพลวางเข้าแหล่ง |  | แห่งอยุธเยศหล้า |
| แลธุลีฟุ้งฟ้า |  | มืดคลุ้มมัวมล  ยิ่งนา ๚ะ |
— ลิลิตตะเลงพ่าย
การจำแนกโคลง > โคลงสาม > โคลงสามดั้น

บทหนึ่งมี 17 คำ แบ่งเป็น 4 วรรค วรรคละ 5 - 5 - 5 - 2 คำตามลำดับ บังคับเอก 3 แห่ง โท 3 แห่ง สัมผัสเหมือนโคลงสามสุภาพ ดังตัวอย่าง
| 0 | 1 | 2 |
| --- | --- | --- |
| ๐ ๐ ๐ ๐ ๐ |  | ๐ ๐ ๐ เอก โท |
| ๐ เอก ๐ โท โท |  | เอก ๐  (๐ ๐) |
| 0 | 1 | 2 |
| --- | --- | --- |
| ๏ พุทธศกสองพันปี |  | เศษมีแปดสิบเข้า |
| เหตุรุ่มรุมร้อนเร้า |  | ย่ำยี ๚ะ |
| 0 | 1 | 2 |
| --- | --- | --- |
| ๏ มีเมืองทิศตกไถง |  | คือม่านภัยมุ่งร้าย |
| เตลงคั่นบต้านได้ |  | เด็ดลง ๚ะ |
— ผืนแผ่นไผทนี้ล้ำ แหล่งคุณ
เช่นเดียวกับโคลงสองดั้น พระบาทสมเด็จพระมงกุฎเกล้าเจ้าอยู่หัวทรงพระราชนิพนธ์โคลงสามดั้น โดยบังคับเอก 3 โท 2 ตำแหน่งเดียวกับโคลงสองดั้น ตัวอย่างจากลิลิตนารายณ์สิบปาง
| 0 | 1 | 2 |
| --- | --- | --- |
| ๐ ๐ ๐ ๐ ๐ |  | ๐ ๐ ๐ เอก โท |
| ๐ ๐ ๐ เอก โท |  | เอก ๐  (๐ ๐) |
| 0 | 1 | 2 |
| --- | --- | --- |
| ๏ มุ่งตรงสู่สรยุ |  | บรรลุถึงฝั่งใต้ |
| เดินเลียบฝั่งนั่นไซร้ |  | ไป่นาน ๚ะ |
| 0 | 1 | 2 |
| --- | --- | --- |
| ๏ ประมาณได้โยชน์หนึ่ง |  | จึงพระดาบสเถ้า |
| สั่งสองโอรสเจ้า |  | หยุดพลัน ๚ะ |
การจำแนกโคลง > โคลงสาม > การใช้โคลงสามในวรรณกรรม

กวีไม่นิยมใช้โคลงสามแต่งวรรณกรรมตลอดเรื่อง นิยมแต่งสลับกับร่ายและโคลงชนิดอื่น ๆ รวมทั้งนิยมแต่งน้อยกว่าโคลงสองมาก อนึ่ง โคลงสามดั้นเริ่มปรากฏในวรรณกรรมสมัยรัตนโกสินทร์นี้เอง มีหลักฐานอยู่ในมหาชาติคำหลวง กัณฑ์ทานกัณฑ์ ซึ่งแต่งโดย พระรัตนมุนี วัดราชสิทธาราม ในสมัยรัชกาลที่ 2
การจำแนกโคลง > โคลงสี่

โคลงสี่ เป็นโคลงที่กวีนิยมแต่งมากที่สุดในกระบวนโคลง สามารถจำแนกโคลงสี่ออกได้หลายประเภท ดังนี้
การจำแนกโคลง > โคลงสี่ > โคลงสี่ในจินดามณี

ในจินดามณี ฉบับพระโหราธิบดี กล่าวถึงวิธีการแต่งโคลงสี่ไว้หลายชนิดด้วยกัน คือ โคลงสี่สุภาพ โคลงตรีเพชรทัณฑี โคลงจัตวาทัณฑี โคลงขับไม้ โคลงในกาพย์ห่อโคลง โคลงดั้น  ฯลฯ
การจำแนกโคลง > โคลงสี่ > โคลงสี่ในจินดามณี > โคลงสี่สุภาพ

| 0 | 1 | 2 |
| --- | --- | --- |
| ๐ ๐ ๐ เอก โท |  | ๐ x     (๐ ๐) |
| ๐ เอก ๐ ๐ x |  | เอก โท |
| ๐ ๐ เอก ๐ x |  | ๐ เอก   (๐ ๐) |
| ๐ เอก ๐ ๐ โท |  | เอก โท ๐ ๐ |
หนึ่งบทมี 30 คำ แบ่งเป็น 4 บาท 3 บาทแรก บาทละ 7 คำ บาทที่สี่ 9 คำ แต่ละบาทแบ่งเป็น 2 วรรค วรรคแรก 5 คำ วรรคหลัง 2 คำ เว้นบาทสุดท้าย 4 คำ มีสร้อยได้ 2 แห่ง โคลงบังคับเอก 7 โท 4 ตามตำแหน่ง สัมผัสคำที่ 7 บาทแรกกับคำที่ 5 ของบาทที่สองและบาทที่สาม กับสัมผัสคำที่ 7 บาทที่สองกับคำที่ 5 บาทที่สี่ เอกโทในบาทแรกอาจสลับที่กันได้ และอนุโลมให้ใช้คำตายแทนเอกได้ ดังตัวอย่าง
| 0 | 1 | 2 |
| --- | --- | --- |
| ๏ เสียงลือเสียงเล่าอ้าง |  | อันใด  พี่เอย |
| เสียงย่อมยอยศใคร |  | ทั่วหล้า |
| สองเขือพี่หลับไหล |  | ลืมตื่น  ฤๅพี่ |
| สองพี่คิดเองอ้า |  | อย่าได้ถามเผือ ๚ะ |
— ลิลิตพระลอ
การจำแนกโคลง > โคลงสี่ > โคลงสี่ในจินดามณี > โคลงตรีเพชรทัณฑี

| 0 | 1 | 2 |
| --- | --- | --- |
| ๐ ๐ ๐ เอก โท |  | ๐ x   (๐ ๐) |
| ๐ เอก x ๐ ๐ |  | เอก โท |
| ๐ ๐ เอก ๐ x |  | ๐ เอก   (๐ ๐) |
| ๐ เอก ๐ ๐ โท |  | เอก โท ๐ ๐ |
โคลงตรีเพชรทัณฑีนี้แสดงไว้แต่ตัวอย่าง แต่อาจสังเกตไว้ว่าเหมือนโคลงสี่สุภาพ แต่เลื่อนสัมผัสในบาทที่สอง จากเดิมคำที่ 5 ไปเป็นคำที่ 3 แทน ดังตัวอย่าง
| 0 | 1 | 2 |
| --- | --- | --- |
| ๏ ปางนั้นสองราชไท้ |  | ดาบศ |
| สาพิมตไปมา |  | กล่าวแก้ว |
| ประทานราชเอารส |  | สองราช |
| เวนแต่ชูชกแล้ว |  | จึ่งไท้ชมทาน ๚ะ |
— (มหาชาติคำหลวง:สักกบรรพ)
ในจินดามณี ฉบับหลวงวงศาธิราชสนิท เรียกโคลงแบบนี้ว่า โคลงตรีพิธพรรณ
การจำแนกโคลง > โคลงสี่ > โคลงสี่ในจินดามณี > โคลงจัตวาทัณฑี

| 0 | 1 | 2 |
| --- | --- | --- |
| ๐ ๐ ๐ เอก โท |  | ๐ x   (๐ ๐) |
| ๐ เอก ๐ x ๐ |  | เอก โท |
| ๐ ๐ เอก ๐ x |  | ๐ เอก   (๐ ๐) |
| ๐ เอก ๐ ๐ โท |  | เอก โท ๐ ๐ |
โคลงจัตวาทัณฑี ก็คือโคลงสี่สุภาพที่เลื่อนคำรับสัมผัสในบาที่สองจากคำที่ 5 มาเป็นคำที่ 4 นั่นเองตามตัวอย่าง
| 0 | 1 | 2 |
| --- | --- | --- |
| ๏ โคลงหนึ่งนามแจ้งจัต- |  | วาทัณ  ฑีฤๅ |
| บังคับรับกันแสดง |  | อย่างพร้อง |
| ขบวรแบบแยบยลผัน |  | แผกชนิด  อื่นเอย |
| ที่สี่บทสองคล้อง |  | ท่อนท้ายบทปถม ๚ะ |
การจำแนกโคลง > โคลงสี่ > โคลงสี่ในจินดามณี > โคลงขับไม้

| 0 | 1 | 2 |
| --- | --- | --- |
| ๐ ๐ ๐ ๐ โท |  | ๐ x    (๐ ๐) |
| ๐ ๐ ๐ ๐ x |  | ๐ โท |
| ๐ ๐ ๐ ๐ x |  | ๐ ๐    (๐ ๐) |
| ๐ ๐ ๐ ๐ โท |  | ๐ โท ๐ ๐ |
โคลงขับไม้ เป็นโคลงสี่สุภาพที่ไม่บังคับเอก บังคับแต่โทสี่แห่ง บาทแรกโทจะอยู่คำที่ 4 หรือ 5 ก็ได้ ให้แต่งครั้งละ 2 บท มีสัมผัสระหว่างบทด้วย ตัวอย่าง
| 0 | 1 | 2 |
| --- | --- | --- |
| ๏ พระเกียรติรุ่งฟุ้งเฟื่อง |  | ฦๅชา |
| ทั่วท่วนทุกทิศา |  | นอบน้อม |
| ทรงนามไท้เอกา |  | ทศรถ |
| กระษัตรมาขึ้นพร้อม |  | บ่เว้นสักคน ๚ะ |
| 0 | 1 | 2 |
| --- | --- | --- |
| ๏ เดชพระบารมีล้น |  | อนันต์ |
| จักนับด้วยกัปกัลป์ |  | ฤๅได้ |
| สมภารภูลแต่บรรพ์ |  | นาเนก |
| ยิ่งบำเพ็งเพิ่มไว้ |  | กราบเกล้าโมทนา ๚ะ |
การจำแนกโคลง > โคลงสี่ > โคลงสี่ในจินดามณี > โคลงกระทู้

โคลงกระทู้ เป็นลักษณะพิเศษของการแต่งโคลง โดยบังคับคำขึ้นต้นแต่ละบาทของโคลงส่วนมากมักใช้แต่งกับโคลงสี่ ซึ่งกำชัย  ระบุว่า โคลงกระทู้คือโคลงสี่สุภาพนั่นเอง
ลักษณะการใช้กระทู้อาจใช้คำเดียวกันทุกบาท หรือคำต่างชุดกันก็ได้ ถ้าเป็นคำเดียวกันเรียกว่า กระทู้ยืน คำที่นำมาเป็นกระทู้อาจจะมีความหมายหรือไม่ก็ได้ เช่น ทะ-ลุ่ม-ปุ่ม-ปู อาจเป็นคำคล้องจองก็ได้ เช่น หัวล้านได้หวี ตาบอดได้แว่น หรืออาจมีข้อความอื่นใดตามความประสงค์ของผู้ประพันธ์
ตัวอย่างโคลงกระทู้ ทะ-ลุ่ม-ปุ่ม-ปู
| 0 | 1 | 2 |
| --- | --- | --- |
| ๏ ทะ  แกล้วซากเกลื่อนฟื้น |  | อยุธยา |
| ลุ่ม  แห่งเลือดน้ำตา |  | ท่วมหล้า |
| ปุ่ม  อิฐฝุ่นทรายสา- |  | มารถกล่าว |
| ปู  แผ่สัจจะกล้า |  | ป่าวฟ้าดินฟัง ๚ะ |
— กระทู้พม่า
โคลงกระทู้กวีมักใช้แต่งท้ายเรื่อง เพื่อบอกจุดมุ่งหมายในการแต่งหรือชื่อผู้แต่ง นอกนั้นแต่งแทรกไว้ในวรรณกรรมเพื่อเพิ่มความไพเราะ แสดงความสามารถของผู้แต่ง นอกจากนี้กวีอาจจะดัดแปลงโคลงกระทู้ให้พิศดารตามความประสงค์ก็ได้ เช่น กรมหลวงวงศาธิราชสนิท ทรงแต่งกาพย์สุรางค์คนางค์ 28 จำนวน 5 บท แล้วนำคำในกาพย์แต่ละวรรคแยกเป็นกระทู้เดี่ยวในโคลงกระทู้ 35 บท หรือนายชิต บุรทัต แต่งวิชชุมาลาฉันท์ 4 บท แล้วนำคำในแต่ละวรรคไปแยกเป็นกระทู้เดี่ยวเป็นโคลง 32 บท เป็นต้น